Carcaixent acull este cap de setmana el campionat nacional de patinatge de la Lliga Nacional inline freestyle
24 de febrer de 2022

Carcaixent

El dissabte 26 de matí i vesprada i el diumenge 27 en horari de matí tindrà lloc a les pistes esportives de FEVE, annexes al pavelló d’esports, la competició nacional de la Segona Divisió de la Lliga inline freestyle 2022. El programa compren diferents disciplines com batlle, bots, derrapades o speed slalom en els que participaran patinadors/res de nivell nacional i en la que podrem contar amb la patinadora local Laura Oria amb una destacada trajectòria nacional i que participarà en totes les competicions. L’entrada es farà per la zona de l’aparcament d’ADIF i serà gratuïta.

L’horari previst serà el següent:

Dissabte 26 de febrer:

\- 9h Competició Speed Slalom TT en categoria femenina.

\- 10h Competició Speed Slalom TT en categoria masculina.

\- 11:15 Competició Speed Slalom KO en categoria femenina.

\- 11:55 Competició Speed Slalom KO en categoria masculina.

12:35 a 13:25 Pausa

\- 14h Competició Slides categoria femenina.

\- 15:50 Competició Slides categoria masculina.

\- 18:10 Competició Bots categoria femenina.

\- 19:25 Competició Bots categoria masculina.

20:30 Fi jornada de dissabte

Diumenge 27 de febrer:

\- 9 a 14:30 Competició de Battle.

14:30 Cloenda de la Jornada.

Atenent a la normativa actual de prevenció i control del COVID-19, cal tindre en compte que en la zona de competició caldrà fer ús de la mascareta.